དེ་བས་གཞན་གྱིས་བྲིས་པ་མང་པོ་ལ་བལྟས།རང་གིས་ཀྱང་བསམ་གཞིགས་བྱས།ལུང་ནི་ཕལ་ཆེར་གཅིག་པ་ལྟ་བུ་ཡིན་ཡང་ཁུངས་ཁ་གསལ་དུ་བཟོ་རྒྱུ་དང་།རིགས་སྒྲུབ་བྱེད་སྟངས་སོགས་ལ་མཁས་པ་སྔ་མ་དག་གིས་སྒྲུབ་སྟངས་མི་འདྲ་བ་ཧ་ཅང་མང་མོད།དེ་དག་གི་ཁྲོད་ནས་མང་ཆེ་བ་རང་གིས་ཀླད་པ་འགུལ་ཅི་ཐུབ་བགྱིས་ཏེ་རིགས་པ་བཏང་ཁུལ་བྱས་པ་ཡིན།དེའི་རྒྱུ་མཚན་གཅིག་ནི་དཔྱད་རྩོམ་འདི་ཉིད་གང་བྱུང་དུ་བཤུས་པ་ལྟ་བུ་མི་འགྱུར་བའི་ཆེད་དུ་དང་།གཉིས་ནི་དཔྱད་བརྗོད་འདི་ཉིད་ལོ་རྗེས་མར་སླར་ཡང་བསྐྱར་བཅོས་དང་།བསྐྱར་བསྣོན་བགྱི་འཆར་གྱི་ལས་གཞི་ཞིག་ཡོད་པས་ཀྱང་ཡིན།དེར་བརྟེན།རང་བློས་གང་ལྕོགས་ཀྱིས་དཔྱད་རྩོམ་འདི་ཉིད་བརྗོད་གཞི་འདིའི་ཐོག་ནས་བྲིས་པ་ཞིག་ཡིན་པས།ནོར་འཁྲུལ་ཅི་ཞིག་བྱུང་ཡོད་པ་དག་ནི་དཔྱོད་ལྡན་ཀུན་གྱི་མདུན་སར་བཟོད་གསོལ་ཞུ་བ་ལགས་སོ།།